Le Mespris de la vie et consolation contre la mort/« Que te chaut il
# Le Mespris de la vie et consolation contre la mort/« Que te chaut il

Que te chaut il, mortel, à quelle heure tu sorte Puisqu'il te faut sortir, ne te chaille comment Longuement tu vivras, te chaille seulement Comme tu vivras bien selon que DIEU t'enhorte :

De vivre longuement le Seigneur nous l'apporte, Et le bien vivre aussi, vivant honnestement La vie est longue assez quant honnorablement En ayant bien usé nous luy fermons la porte :

Vivre en oisiveté quattre vingt ans passez C'est séjourner en vie, & non pas vivre assez, Car tel long cour de tems est une mort obscure.

Nostre vie est semblable au jeu de l'eschaffaut Pourveu qu'il soit joüé, & finis comme il faut On ne regarde point combien de tems il dure.

